Maak jou eie gedigte-kussingsloop vir ŉ slaapkousWat het jy nodig: ŉ Kussingsloop Materiaal‑merkpen Maskeerband Wat om te doen: Merk spasies op die kussing uit met maskeerband sodat jy jou woorde mooi kan spasieer. Skryf jou gunsteling gedig op die kussing. Wenke: Gebruik ŉ potlood om eers die gedig liggies op die kussingsloop te skryf en dan later met ŉ uitveër uit te vee OF maak ŉ fotostaat van die gedig en plaas dit in die middel van die kussingsloop sodat dit kan deurskyn. Indien die kussingsloop met die gedrukte gedig teen ŉ venster gehou word, sal die letters mooi sigbaar wees en kan die woorde maklik nagetrek word. ŉ Ligte kleur kussingsloop vertoon mooi indien met ŉ swart pen daarop geskryf word.